open-index/open-wikipedia-markdown huggingface dataset:
ประเทศเวียดนามในเอเชียนเกมส์ 1954

**[[ประเทศเวียดนาม]]** ได้เข้าร่วมการแข่งขันกีฬาเอเชียนเกมส์ 1954 ซึ่งจัดขึ้นเป็นครั้งที่ 2 ที่กรุงมะนิลา ประเทศฟิลิปปินส์ ในระหว่างวันที่ 1 พฤษภาคม ถึง 9 พฤษภาคม ค.ศ. 1954 (พ.ศ. 2497) โดยหลังจากจบการแข่งขัน ทีมชาติเวียดนาม ไม่สามารถคว้าเหรียญได้เลย และอยู่ในอันดับที่ 13 ของการแข่งขันในครั้งนี้ ร่วมกับอีก 5 ประเทศ คือ ประเทศไทย ประเทศกัมพูชา ประเทศเนปาล ประเทศมาเลเซีย และ ประเทศอัฟกานิสถาน

## อ้างอิง

เวียดนาม
หมวดหมู่:ประเทศเวียดนาม
บุญพันธ์ แขวัฒนะ

**บุญพันธ์ แขวัฒนะ** (เกิด 6 มกราคม พ.ศ. 2473) อดีตรัฐมนตรีว่าการกระทรวงสาธารณสุข ในรัฐบาลสุจินดา คราประยูร และรัฐบาลชวน หลีกภัย อดีตรองนายกรัฐมนตรี และรัฐมนตรีประจำสำนักนายกรัฐมนตรี ในรัฐบาลบรรหาร ศิลปอาชา อดีตสมาชิกสภาผู้แทนราษฎรจังหวัดพระนครศรีอยุธยา 9 สมัย และอดีตหัวหน้าพรรคกิจสังคม

## ประวัติ
บุญพันธ์ เกิดเมื่อวันที่ 6 มกราคม พ.ศ. 2473 ที่ตำบลบางมูลนาก อำเภอบางมูลนาก จังหวัดพิจิตร เป็นบุตรนายสิน กับนางแดง แขวัฒนะ ด้านครอบครัวเคยสมรสกับนางสุดาพร ศิริเบญจพร มีบุตรธิดา 4 คน อาทิเกศสิณี แขวัฒนะ สมาชิกวุฒิสภาจังหวัดพระนครศรีอยุธยา, คณิพงษ์ แขวัฒนะ สมาชิกวุฒิสภาจังหวัดพระนครศรีอยุธยา ต่อมาสมรสกับนางสำรวย แขวัฒนะ อดีต สว.พระนครศรีอยุธยา

สำเร็จการศึกษาระดับมัธยมศึกษาตอนต้น จากโรงเรียนสวนกุหลาบวิทยาลัย และเตรียมอุดมศึกษา จากโรงเรียนวชิราวุธวิทยาลัย

## การทำงาน
บุญพันธ์ เป็นสมาชิกสภาผู้แทนราษฎร จังหวัดพระนครศรีอยุธยา ตั้งแต่ปี พ.ศ. 2519 เคยดำรงตำแหน่งที่ปรึกษานายกรัฐมนตรี เมื่อปี พ.ศ. 2531 ต่อจากนั้นจึงได้รับตำแหน่งรัฐมนตรีว่าการกระทรวงสาธารณสุข ในรัฐบาลพลเอกสุจินดา และรัฐบาลชวน หลีกภัย และรองนายกรัฐมนตรี รัฐมนตรีประจำสำนักนายกรัฐมนตรี ในรัฐบาลบรรหาร ศิลปอาชา

หลังจากนั้นก็ได้รับการเลือกตั้งเป็นสมาชิกสภาผู้แทนราษฎรจังหวัดพระนครศรีอยุธยาเรื่อยมา จนกระทั่งต่อมาในปี พ.ศ. 2550 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549

### สมาชิกสภาผู้แทนราษฎร
บุญพันธ์ แขวัฒนะ ได้รับการเลือกตั้งเป็นสมาชิกสภาผู้แทนราษฎรมาแล้ว 9 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 จังหวัดพระนครศรีอยุธยา สังกัดพรรคเกษตรสังคม
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดพระนครศรีอยุธยา สังกัดพรรคกิจสังคม
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดพระนครศรีอยุธยา สังกัดพรรคกิจสังคม
# การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดพระนครศรีอยุธยา สังกัดพรรคกิจสังคม
# การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดพระนครศรีอยุธยา สังกัดพรรคกิจสังคม
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดพระนครศรีอยุธยา สังกัดพรรคกิจสังคม
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดพระนครศรีอยุธยา สังกัดพรรคกิจสังคม
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดพระนครศรีอยุธยา สังกัดพรรคไทยรักไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดพระนครศรีอยุธยา สังกัดพรรคไทยรักไทย

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอบางมูลนาก
หมวดหมู่:นักการเมืองจากจังหวัดพิจิตร
หมวดหมู่:รองนายกรัฐมนตรีไทย
หมวดหมู่:รัฐมนตรีว่าการกระทรวงสาธารณสุขไทย
หมวดหมู่:รัฐมนตรีประจำสำนักนายกรัฐมนตรีไทย
หมวดหมู่:สมาชิกสภาผู้แทนราษฎรจังหวัดพระนครศรีอยุธยา
หมวดหมู่:พรรคเกษตรสังคม
หมวดหมู่:นักการเมืองพรรคกิจสังคม
หมวดหมู่:นักการเมืองพรรคไทยรักไทย
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:บุคคลจากโรงเรียนวชิราวุธวิทยาลัย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:หัวหน้าพรรคการเมืองในประเทศไทย
บาสเกตบอลในเอเชียนเกมส์ 1954

กีฬาบาสเก็ตบอลเป็นกีฬาชนิดหนึ่งที่ได้รับการบรรจุไว้ในการแข่งขันกีฬาเอเชียนเกมส์ 1954 ณ กรุงมะนิลา ประเทศฟิลิปปินส์ ในระหว่างวันที่ 1-9 พฤษภาคม ค.ศ. 1954  (พ.ศ. 2497)

## การแข่งขันในรอบแรก
### กลุ่มเอ

### กลุ่มบี

## รอบสุดท้าย

## เรียงอันดับ
#  ฟิลิปปินส์
#  สาธารณรัฐจีน
#  ญี่ปุ่น
#  เกาหลีใต้
#  สิงคโปร์
#  อินเดีย
#  กัมพูชา
#  ไทย
## อ้างอิง
*Results

หมวดหมู่:เอเชียนเกมส์ 1954
มวยสากลในเอเชียนเกมส์ 1954

กีฬามวยสากลสมัครเล่นได้เข้าแข่งขันในกีฬาเอเชียนเกมส์ 1954 เป็นครั้งที่ 2 ณ กรุงมะนิลา ประเทศฟิลิปปินส์

## สรุปเหรียญรางวัล
### ตารางสรุปเหรียญ

## อ้างอิง
*การแข่งขันกีฬาบาสเก็ตบอลในกีฬาเอเชียนเกมส์ ครั้งที่ 2 ณ ประเทศฟิลิปปินส์

หมวดหมู่:เอเชียนเกมส์ 1954
พับเมด

[right|thumb|250px|PubMed is provided by the [United States National Library of Medicine.]]

**พับเมด** () เป็นเครื่องมือค้นหาฐานข้อมูลตัวหนึ่งซึ่งเรียกใช้ข้อมูลจากฐานข้อมูล MEDLINE ซึ่งประกอบด้วยแหล่งอ้างอิง บทคัดย่อ และบทความตัวเต็มทางวิทยาศาสตร์และชีวเวชศาสตร์
นับถึง 27 ตุลาคม 2553 PubMed มีฐานข้อมูลแหล่งอ้างอิงมากกว่า 20 ล้านแหล่งอ้างอิง นับย้อนหลังไปถึง ค.ศ. 1966  มีฐานข้อมูลพร้อมบทคัดย่อกว่า 11.5 ล้าน และพร้อมบทความตัวเต็มแบบไม่คิดค่าใช้จ่ายกว่า 3.1 ล้านบทความ

## PubMed Identifier
**PMID** ย่อมาจาก PubMed identifier หรือ PubMed unique identifier เป็นตัวเลขประจำเอกสารที่อยู่ในระบบของพับเมด ซึ่งเริ่มนับตั้งแต่ 1 เป็นต้นมา สามารถใช้ตัวเลขดังกล่าวในการค้นหาเอกสารในระบบของพับเมดได้ ตัวเลขดังกล่าวเป็นคนละอย่างกับ PMCID (PubMed Central identifier) ซึ่งเป็นรหัสตัวอักษรและตัวเลขที่ใช้ระบุบทความทางวิชาการฉบับเต็มที่ตีพิมพ์ไว้ใน PubMed Central

## อ้างอิง

## แหล่งข้อมูลอื่น
* PubMed
* PubMed Online Tutorials
* PubMed Help
* Advanced PubMed search tutorial — from OpenWetWare.org
* Other PubMed Search Engines Resource Guide

หมวดหมู่:สถาบันสุขภาพแห่งชาติ
หมวดหมู่:ดัชนีและฐานข้อมูลบรรณานุกรม
หมวดหมู่:ฐานข้อมูลชีววิทยา
หมวดหมู่:ฐานข้อมูลออนไลน์
ไมซ์

**ไมซ์** () หมายถึงธุรกิจที่เกี่ยวข้องกับ 4 คำที่ย่อมาจากภาษาอังกฤษ คือ การประชุมขององค์กร (M = Meetings), การท่องเที่ยวเพื่อเป็นรางวัล (I = Incentive Travel), การประชุมวิชาชีพ (C = Conventions หรือ Conference) และนิทรรศการหรือเหตุการณ์ต่าง ๆ (E = Exhibitions หรือ Events) 
ไมซ์เป็นส่วนหนึ่งของอุตสาหกรรมการท่องเที่ยว แต่มีความแตกต่างจากนักท่องเที่ยวหรืออุตสาหกรรมท่องเที่ยวทั่วไปคือ
* วัตถุประสงค์ของการเดินทาง โดยนักท่องเที่ยวกลุ่มไมซ์จะมีวัตถุประสงค์หลักในการเดินทางที่เฉพาะเจาะจง ที่เกี่ยวเนื่องกับการเดินทางเพื่อร่วมประชุมบริษัท การท่องเที่ยวจากรางวัลที่ได้รับ การเข้าร่วมงานประชุมนานาชาติ หรือการเข้าร่วมงานแสดงสินค้าหรือนิทรรศการนานาชาติ

* คุณภาพของนักท่องเที่ยว ซึ่งอุตสาหกรรมไมซ์สามารถนำนักท่องเที่ยวชาวต่างประเทศที่มีคุณภาพ (Quality Visitors)  นักท่องเที่ยวชาวต่างประเทศกลุ่มนี้ มีระดับการใช้จ่ายสูงกว่านักท่องเที่ยวทั่วไป 3-4 เท่า

* ภาคธุรกิจ / อุตสาหกรรมที่เกี่ยวข้อง ที่อุตสาหกรรมไมซ์มีภาคธุรกิจ / อุตสาหกรรมที่เกี่ยวข้องแตกต่างกับอุตสาหกรรมท่องเที่ยว เช่น ผู้จัดงานประชุม ผู้จัดงานนิทรรศการ สถานที่จัดประชุม ศูนย์แสดงสินค้าและนิทรรศการ เป็นต้น 
## อุตสาหกรรมไมซ์ของโลก
เฉพาะอุตสาหกรรมการจัดนิทรรศการ มีมูลค่ารวมทั้งโลกประมาณ 29 พันล้านดอลลาร์สหรัฐ  แบ่งเป็น 
:* สหรัฐอเมริกา 13 พันล้านดอลลาร์สหรัฐ
:* เยอรมัน 2.2 พันล้านดอลลาร์สหรัฐ
:* ฝรั่งเศส 1.8 พันล้านดอลลาร์สหรัฐ
:* สหราชอาณาจักร 1.7 พันล้านดอลลาร์สหรัฐ
:* อิตาลี 1.3 พันล้านดอลลาร์สหรัฐ
:* จีน 1.3 พันล้านดอลลาร์สหรัฐ
:* รัสเซีย 0.8 พันล้านดอลลาร์สหรัฐ
:* สเปน 0.7 พันล้านดอลลาร์สหรัฐ
:* บราซิล 0.4 พันล้านดอลลาร์สหรัฐ
:* อินเดีย 0.2 พันล้านดอลลาร์สหรัฐ

## อุตสาหกรรมไมซ์ของไทย
### ความหมาย
หากใช้คำว่าไมซ์ จะหมายถึงงานระดับนานาชาติ แต่หากพูดถึงโดเมสติกไมซ์ หรือ ไมซ์ภายในประเทศ () จะหมายถึงการจัดงานที่เน้นกลุ่มเป้าหมายผู้เข้าร่วมงานเป็นคนในประเทศ 
### รายได้ของอุตสาหกรรมไมซ์ในประเทศไทย
โดยในปี พ.ศ. 2554 คาดว่า จะมีจำนวนผู้เดินทางกลุ่มไมซ์เข้ามาประเทศไทย ประมาณ 720,000 คน สร้างรายได้เข้าประเทศกว่า 57,600 ล้านบาท คิดเป็นสัดส่วนร้อยละ 11 จากอุตสาหกรรมท่องเที่ยวทั้งหมด และคิดเป็นร้อยละ 6.5 ของผลิตภัณฑ์มวลรวมภายในประเทศ ยังไม่รวมในส่วนของไมซ์ภายในประเทศ

### จำนวนธุรกิจ / องค์กร ในอุตสาหกรรมไมซ์ในประเทศไทย
จากการสำรวจข้อมูลพบว่า จำนวนธุรกิจ / องค์กร ในอุตสาหกรรมไมซ์ มีประมาณ 1,156 ราย ในจำนวนนี้เป็นสมาชิกของสมาคมส่งเสริมการจัดประชุมนานาชาติ (ไทย) () 302 ราย และ สมาคมการแสดงสินค้า (ไทย) 199 ราย

### ความสำคัญของอุตสาหกรรมไมซ์ต่อเศรษฐกิจของประเทศไทย
# ความสำคัญด้านรายได้ทางตรงจากรายได้ของนักท่องเที่ยวที่มาใช้จ่ายในประเทศไทย
# ความสำคัญด้านรายได้ทางอ้อมและการส่งเสริมธุรกิจอื่น นอกเหนือจากรายได้จากนักท่องเที่ยวไมซ์ทางตรงแล้ว รายได้ที่เกิดจากการเจรจาการค้า การลงทุน การจัดงานแสดงสินค้า เป็นต้น ล้วนก่อให้เกิดรายได้ต่อประเทศหมุนเวียนจำนวนมหาศาล อุตสาหกรรมไมซ์ยังสามารถส่งเสริมให้เกิดการแลกเปลี่ยนเรียนรู้ หรือถ่ายทอดเทคโนโลยี เพื่อพัฒนาทรัพยากรบุคคลของประเทศได้ด้วย
# ความสำคัญในการยกระดับภาพลักษณ์และสร้างความเชื่อมั่นให้กับประเทศ

## อ้างอิง

หมวดหมู่:ธุรกิจบริการ
หมวดหมู่:การท่องเที่ยว
ดาวล้อมเดือน

**ดาวล้อมเดือน** () เป็นคำที่ใช้ในดาราศาสตร์ทรงกลมและโหราศาสตร์ ซึ่งเป็นปรากฏการณ์ที่เทห์ฟากฟ้าปรากฏขึ้นใกล้กับเทห์ฟากฟ้าอีกดวงหนึ่ง เมื่อมองจากสถานที่บางแห่ง (ซึ่งโดยปกติแล้วจะยึดโลกเป็นหลัก) 

สัญลักษณ์ของดาวล้อมเดือนในทางดาราศาสตร์และโหราศาสตร์ คือ  (ในยูนิโค้ด U+260C ☌).
[thumb|250px|ปรากฏการณ์ดาวล้อมเดือนของ[ดาวพุธและดาวศุกร์ ซึ่งเรียงเป็นแนวเหนือดวงจันทร์]]

หมวดหมู่:มาตรดาราศาสตร์
เจ้าหญิงอัสตริดแห่งนอร์เวย์

**เจ้าหญิงอัสตริดแห่งนอร์เวย์** (ประสูติ 12 กุมภาพันธ์ ค.ศ. 1932 ณ วิลลาซูลบักเคิน กรุงออสโล ประเทศนอร์เวย์) พระราชธิดาองค์รองในสมเด็จพระราชาธิบดีโอลาฟที่ 5 แห่งนอร์เวย์‎ กับเจ้าหญิงมาร์ธาแห่งสวีเดน เป็นพระเชษฐภคินีในสมเด็จพระราชาธิบดีฮารัลด์ที่ 5 แห่งนอร์เวย์ และเป็นพระขนิษฐาในเจ้าหญิงรัญฮิลด์แห่งนอร์เวย์

พระองค์ถือเป็นเหลนในพระเจ้าเอ็ดเวิร์ดที่ 7 แห่งสหราชอาณาจักร พระองค์จึงอยู่ในลำดับการสืบราชสันตติวงศ์ของสหราชอาณาจักร นอกจากนี้พระองค์ยังเป็นพระญาติชั้นที่สองของสมเด็จพระราชินีนาถเอลิซาเบธที่ 2 แห่งสหราชอาณาจักร และเป็นพระญาติชั้นที่หนึ่งของสมเด็จพระราชาธิบดีโบดวงแห่งเบลเยียม และสมเด็จพระราชาธิบดีอัลแบร์ที่ 2 แห่งเบลเยียมในสายพระมารดาของพระองค์

เมื่อวันที่ 12 เมษายน - 11 มิถุนายน ค.ศ. 2019 เจ้าหญิงอัสตริด เสด็จไปประทับ ณ โรงพยาบาลเอกเนส ณ กรุงออสโล จากอาการพระประชวรจากโรคชรา

## พระเกียรติยศ
### พระอิสริยยศ
* *เฮอร์รอยัลไฮนิส* เจ้าหญิงอัสตริดแห่งนอร์เวย์ (12 กุมภาพันธ์ ค.ศ. 1932 - 12 มกราคม ค.ศ. 1961) 
* *เฮอร์ไฮนิส* เจ้าหญิงอัสตริดแห่งนอร์เวย์, นางแฟร์แนร์ (12 มกราคม ค.ศ. 1961 - ปัจจุบัน)

### สถานที่ตามพระนาม
* ชายฝั่งเจ้าหญิงอัสตริด ในดินแดนการอ้างสิทธิ์ของนอร์เวย์ในทวีปแอนตาร์กติกา

## อ้างอิง

## แหล่งข้อมูลอื่น
*Website of the Royal House of Norway: Princess Astrid

หมวดหมู่:เจ้าหญิงนอร์เวย์
หมวดหมู่:ราชวงศ์กลึคส์บวร์ค
หมวดหมู่:ผู้ได้รับเครื่องราชอิสริยาภรณ์ ป.จ. (ฝ่ายใน)
หมวดหมู่:พระราชธิดาในพระมหากษัตริย์
ดาวระเบิดรังสีเอกซ์

**ดาวระเบิดรังสีเอกซ์** () คือระบบดาวคู่รังสีเอกซ์ชนิดหนึ่งที่แสดงตัวเป็นคาบและมีกำลังส่องสว่างเพิ่มขึ้นอย่างรวดเร็ว โดยมีค่าสูงสุดที่เขตรังสีเอกซ์ของสเปกตรัมแม่เหล็กไฟฟ้า ระบบทางฟิสิกส์ดาราศาสตร์เหล่านี้เป็นส่วนประกอบของวัตถุอัดแน่นสะสมมวล เช่นพวกดาวนิวตรอน หรือบางครั้งก็เช่นหลุมดำ กับดาวคู่ของมันซึ่งเป็น "ผู้บริจาค" (donor) มวลของดาวที่เป็นผู้บริจาคจะใช้ในการจัดประเภทของระบบว่าเป็นระบบดาวคู่รังสีเอกซ์แบบมวลมาก (มากกว่า 10 เท่าของมวลดวงอาทิตย์) หรือแบบมวลน้อย (น้อยกว่า 1 เท่าของมวลดวงอาทิตย์) ใช้ตัวย่อว่า HMXB และ LMXB ตามลำดับ ผลสังเกตการณ์ดาวระเบิดรังสีเอกซ์จะแตกต่างไปจากแหล่งกำเนิดรังสีเอกซ์แบบเฉียบพลันอื่นๆ (เช่น พัลซาร์รังสีเอกซ์ และ  soft X-ray transient) พลังงานจากการระเบิดกำหนดจากค่าฟลักซ์สะสม 1039-40 เออร์ก เปรียบเทียบกับค่ากำลังส่องสว่างคงที่ซึ่งมีค่าอันดับ 1037 เออร์ก สำหรับการสะสมมวลไปในดาวนิวตรอน

สามารถใช้ตัวย่อ **XRB** สำหรับวัตถุชนิดนี้ (ดาวระเบิดรังสีเอกซ์) หรือการสังเกตการณ์แผ่รังสีของวัตถุทางดาราศาสตร์ที่เกี่ยวข้อง (X-ray burst)

## อ้างอิง

หมวดหมู่:ปรากฏการณ์ของดาวฤกษ์
หมวดหมู่:ระบบดาวคู่
หมวดหมู่:ดาวนิวตรอน
หมวดหมู่:ดาวแปรแสง
หมวดหมู่:เทียนมาตรฐาน
หมวดหมู่:การสังเคราะห์นิวเคลียส
พินบอล, 1973

**พินบอล, 1973** () เป็นนิยายเรื่องที่สองของนักเขียนชาวญี่ปุ่น ฮารูกิ มูราคามิ (Haruki Murakami) ตีพิมพ์เป็นภาษาไทยครั้งแรกเมื่อเดือนพฤศจิกายน พ.ศ. 2545 โดยสำนักพิมพ์มติชน แปลโดย นพดล เวชสวัสดิ์ 
พินบอล, 1973 เป็นภาคนิยายลำดับที่สองใน "ไตรภาคแห่งมุสิค'' (สดับลมขับขาน/ พินบอล,1973/ แกะรอยแกะดาว)

## เนื่อเรื่องย่อ
พินบอล, 1973 เป็นเรื่องของชายหนุ่มคนหนึ่งที่เปิดบริษัทรับแปลภาษาอังกฤษและภาษาฝรั่งเศสกับเพื่อน ชีวิตที่เรียบง่ายเป็นปกติสามัญผ่านพ้นไปด้วยการเดินทางของความคิดที่แตกต่าง เนื้อเรื่องพลิกผันไปมาระหว่างความทรงจำของชายหนุ่มกับปัจจุบันที่แวดล้อม ทั้งในอาชีพนักแปล การพบกับคู่แฝดสองสาว การคบหากับเพื่อนอย่างมุสิค นาโอโกะ และเจ รวมทั้งการตามหาตู้พินบอลรุ่น "ยานอวกาศ" ที่หายสาบสูญ

หมวดหมู่:วรรณกรรมในปี พ.ศ. 2523

แหล่งอ้างอิง http://www.murakami.ch/main_5.html 
http://en.wikipedia.org/wiki/Haruki_Murakami
จิงโจ้ (แก้ความกำกวม)

**จิงโจ้** อาจหมายถึง
* จิงโจ้ - สัตว์เลี้ยงลูกด้วยนมวงศ์ Macropodidae มีถิ่นกำเนิดในทวีปออสเตรเลีย
* จิงโจ้น้ำ - แมลงมวนในวงศ์ Gerridae หรือ Gerrididae สามารถวิ่งไปมาบนน้ำ เรียกว่าจิงโจ้หรือจิงโจ้น้ำก็ได้
* จิงโจ้ - สัตว์ในจินตนาการของไทย
* ทหารจิงโจ้ - ทหารหญิงในวังสมัยรัชกาลที่ 4
ดาวิด ลูอีซ

**ดาวิด ลูอีซ โมเรย์รา มารีญญู** () เป็นนักฟุตบอลอาชีพชาวบราซิล ปัจจุบันเล่นให้แก่ฟลาเม็งกูในประเทศบราซิลและทีมชาติบราซิลในตำแหน่งเซ็นเตอร์แบ็ก แต่เคยเล่นในตำแหน่งกองกลางตัวรับเช่นกัน ลูอีซเป็นกองหลังที่มีส่วนสูง 185 เซนติเมตร มีทักษะในการเล่นกับลูกบอลได้ดีเช่นเดียวกับการเล่นเกมรับ

## ฟุตบอลอาชีพ
ลูอีซถูกยืมตัวไปเล่นให้กับไบฟีกาในเดือนมกราคม ค.ศ. 2007 หลังจากได้เล่นในระดับเยาวชนในสโมสรของบราซิล ก่อนที่จะย้ายไปร่วมสโมสรแบบถาวรในกลางปีนั้น ลูอีซลงเล่นให้ไบฟีกาทั้งหมด 82 นัด โดยพลาดแค่นัดเดียวเมื่อฤดูกาลที่แล้วที่ไบฟีกาคว้าแชมป์ลีกครั้งแรกในรอบ 5 ปี นอกจากนี้ เว็บไซต์ทางการของยูฟ่ายังโหวตให้เป็นผู้เล่นยอดเยี่ยมของลีกโปรตุเกสในปีนั้นด้วย
ลูอีซที่ลงเล่นครั้งแรกให้ทีมชาติบราซิลในเกมทีพบกับอเมริกาเมื่อปีที่แล้วไม่สามารถลงเล่นให้เชลซีในแชมเปียนส์ลีกฤดูกาลนี้ หลังจากลงเล่นให้ไบฟีกาทั้ง 6 นัดในรอบแบ่งกลุ่มที่จบด้วยอันดับ 3 ตามหลังชัลเคอและลียง
ลูอีซลงเล่นให้ทีมชาติบราซิลในฟุตบอลโลกรุ่นอายุไม่เกิน 20 ปี และสามารถลงเล่นได้ทั้งตำแหน่งแบ็คซ้ายและแบ็คขวา หลังจากเซ็นสัญญากับเชลซี ลูอีซตั้งใจจะยึดตำแหน่งตัวจริงในทีมให้ได้ และสวมเสื้อหมายเลข 4 ต่อจากโกลด มาเกเลเล

ใน ค.ศ. 2014 ในระหว่างการแข่งขันฟุตบอลโลก 2014 รอบแรก ดาวิด ลูอีซ ได้ย้ายไปสังกัดปารีแซ็ง-แฌร์แม็ง ในลีกเอิง ฝรั่งเศส ด้วยค่าตัวถึง 50 ล้านปอนด์ (ประมาณ 2.5 พันล้านบาท) นับเป็นสถิติของกองหลังที่แพงที่สุดในโลก

แต่ในต้นฤดูกาล 2016–17 ลูอีซได้ย้ายกลับมาเชลซีอีกครั้ง เมื่อเชลซีได้เปลี่ยนตัวผู้จัดการสโมสรและหัวหน้าผู้ฝึกสอนเป็นอันโตนีโอ กอนเต ด้วยค่าตัว 30 ล้านปอนด์ (ประมาณ 1.5 พันล้านบาท) ด้วยสัญญา 3 ปี เพียงแค่ 10 นาทีก่อนการปิดการซื้อขายตัวผู้เล่นรอบแรกในฤดูกาลนี้

## อ้างอิง

## แหล่งข้อมูลอื่น

*Chelsea official profile
*Stats and profile at Zerozero
*Stats at ForaDeJogo  
*PortuGOAL profile 
*Premier League profile 
*

หมวดหมู่:นักฟุตบอลชาวบราซิล
หมวดหมู่:นักฟุตบอลทีมชาติบราซิล
หมวดหมู่:ผู้เล่นสโมสรฟุตบอลเชลซี
หมวดหมู่:ผู้เล่นสโมสรฟุตบอลอาร์เซนอล
หมวดหมู่:ผู้เล่นในพรีเมียร์ลีก
หมวดหมู่:บุคคลจากรัฐเซาเปาลู
หมวดหมู่:ผู้เล่นสโมสรฟุตบอลปารีแซ็ง-แฌร์แม็ง
หมวดหมู่:ผู้เล่นในฟุตบอลโลก 2014
หมวดหมู่:ผู้เล่นในลีกเอิง
หมวดหมู่:ผู้เล่นในชุดชนะเลิศยูฟ่ายูโรปาลีก
หมวดหมู่:ผู้เล่นในชุดชนะเลิศยูฟ่าแชมเปียนส์ลีก
ชัยภักดิ์ ศิริวัฒน์

**ชัยภักดิ์ ศิริวัฒน์** หรือ **บิ๊กแนต** (เกิด 24 มิถุนายน พ.ศ. 2499) เป็นนักการเมืองชาวไทย ปัจจุบันดำรงตำแหน่งรองประธานคณะกรรมการโอลิมปิคแห่งประเทศไทย นายกสมาคมฮอกกี้แห่งประเทศไทย อดีตรัฐมนตรีช่วยว่าการกระทรวงมหาดไทย ในรัฐบาลชวลิต ยงใจยุทธ อดีตรัฐมนตรีช่วยว่าการกระทรวงคมนาคม ในรัฐบาลบรรหาร ศิลปอาชา อดีตรัฐมนตรีประจำสำนักนายกรัฐมนตรี ในรัฐบาลสุจินดา คราประยูร อดีตหัวหน้าพรรคราษฎร และอดีตสมาชิกสภาผู้แทนราษฎรจังหวัดอุตรดิตถ์

## ประวัติ
ชัยภักดิ์ เกิดเมื่อวันที่ 24 มิถุนายน พ.ศ. 2499 ที่ตำบลท่าอิฐ อำเภอเมืองอุตรดิตถ์ จังหวัดอุตรดิตถ์ เป็นบุตรคนที่ 1 ในจำนวน 4 คน ของพลเรือตรีชอบ กับนางสุพัตรา (วิจิตรานนท์) ศิริวัฒน์ เป็นพี่ชายวารุจ ศิริวัฒน์ ด้านครอบครัวสมรสกับนฤมล ศิริวัฒน์ อดีตสมาชิกวุฒิสภาจังหวัดอุตรดิตถ์ 

สำเร็จการศึกษาระดับปริญญาตรี สาขาวิชาการตำรวจ จากมหาวิทยาลัยเซนต์เกรกอรี (AS. BS. Police Science – St. Gregory's University) ประเทศสหรัฐอเมริกา และระดับปริญญาโท คณะรัฐศาสตร์ จากมหาวิทยาลัยรามคำแหง

## การทำงาน
ชัยภักดิ์ เริ่มทำงานเป็นเจ้าของธุรกิจหนังสือพิมพ์ซันเดย์นิวส์ และต่อมาจึงได้เข้ามาทำงานการเมือง เป็นสมาชิกสภาผู้แทนราษฎรจังหวัดอุตรดิตถ์ สังกัดพรรคราษฎร โดยดำรงตำแหน่งหัวหน้าพรรค ต่อมาได้ลาออกจากพรรคราษฎรและย้ายมาสังกัดพรรคประชากรไทย ในปี พ.ศ. 2538 เกิดกรณีกลุ่มงูเห่าขึ้นในพรรคประชากรไทย ซึ่งชัยภักดิ์ ได้ให้การสนับสนุนชวน หลีกภัย เป็นนายกรัฐมนตรี แต่ต่อมาภายหลังการโปรดเกล้าฯ แต่งตั้งนายกรัฐมนตรีแล้ว ชัยภักดิ์ จึงได้ลาออกจากการเป็น สส.

ในการทำงานการเมืองเคยได้รับตำแหน่งรัฐมนตรีประจำสำนักนายกรัฐมนตรี ในรัฐบาลพลเอก สุจินดา คราประยูร เป็นรัฐมนตรีช่วยว่าการกระทรวงคมนาคม ในรัฐบาลบรรหาร ศิลปอาชา และรัฐมนตรีช่วยว่าการกระทรวงมหาดไทย ในรัฐบาลพลเอก ชวลิต ยงใจยุทธ

## การกีฬา
ชัยภักดิ์ เป็นนายกสมาคมฮอกกี้แห่งประเทศไทย และยังได้รับการเลือกตั้งจากสมาชิกสหพันธ์ฮอกกี้เอเชีย ให้ดำรงตำแหน่งรองประธานสหพันธ์ เมื่อต้นปี พ.ศ. 2554 และยังได้รับรางวัลนายกสมาคมฮอกกี้ยอดเยี่ยม ในการประกาศรางวัล AHF อะวอร์ด ที่กัวลาลัมเปอร์ ประเทศมาเลเซียอีกด้วย

ในปี พ.ศ. 2560 ได้รับแต่งตั้งเป็นรองประธานคณะกรรมการโอลิมปิคแห่งประเทศไทย

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอเมืองอุตรดิตถ์
หมวดหมู่:นักหนังสือพิมพ์ชาวไทย
หมวดหมู่:นักการเมืองจากจังหวัดอุตรดิตถ์
หมวดหมู่:รัฐมนตรีประจำสำนักนายกรัฐมนตรีไทย
หมวดหมู่:สมาชิกสภาผู้แทนราษฎรจังหวัดอุตรดิตถ์
หมวดหมู่:หัวหน้าพรรคการเมืองในประเทศไทย
หมวดหมู่:พรรคราษฎร (พ.ศ. 2529)
หมวดหมู่:นักการเมืองพรรคประชากรไทย
หมวดหมู่:นักการเมืองพรรคไทยรักไทย
หมวดหมู่:คู่สมรสของนักการเมืองไทย
หมวดหมู่:คณะกรรมการโอลิมปิคแห่งประเทศไทย
หมวดหมู่:บุคคลจากโรงเรียนสาธิตมหาวิทยาลัยศรีนครินทรวิโรฒ ประสานมิตร
หมวดหมู่:บุคคลจากโรงเรียนเตรียมทหาร
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้บังคับบัญชาและเจ้าหน้าที่กองอาสารักษาดินแดน
วรุณ

**วรุณ** อาจหมายถึง

* พระพิรุณ เทพฮินดูองค์หนึ่ง เรียกตามภาษาเดิมว่า วรุณ
* 20000 วรุณ ดาวเคราะห์แคระดวงหนึ่ง ตั้งชื่อตามเทพดังกล่าว
อี เซ-ดล

**อี เซ-ดล** (; ; 2 มีนาคม ค.ศ. 1983 – ) เป็นนักหมากล้อมระดับอาชีพชาวเกาหลีใต้ ที่อยู่ในระดับ 9 ดั้ง

## ประวัติ
เซดลเป็นหนึ่งในผู้เล่นที่แข็งแกร่งในสมาคมหมากล้อมแห่งประเทศเกาหลี โดยมีหลักฐานตามจำนวนรายการแข่งขันที่เขาเข้าร่วม ถูกจัดให้อยู่ในอันดับสามในการแข่งขัน 33 รายการ ถัดจากโช ฮุน-ฮย็อน (150) กับอี ชัง-โฮ (140) แม้กระนี้ เขาก็ยังอธิบายว่าการเล่นแบบเปิดเกมของเขาอยู่ในระดับที่อ่อนมาก เซดลยังอยู่ในอันดับที่สองในการแข่งขันระดับนานาชาติ ด้วยการแข่งขัน 11 รายการ ถัดจากอี ชางโฮ (18)

ปัจจุบันเซดลสมรสแล้ว และมีลูกสาวหนึ่งคน

## ผลงานเลื่อนขั้น

## ผลงานระดับอาชีพ

***ค.ศ. 1997-98**: ชนะ 0, แพ้ 1, เสมอ 0
***ค.ศ. 1998-00**: ชนะ 0, แพ้ 6, เสมอ 0
***ค.ศ. 2000-02**: ชนะ 55, แพ้ 29, เสมอ 0

***ค.ศ. 2002-04**: ชนะ 67, แพ้ 32, เสมอ 0
***ค.ศ. 2004-06**: ชนะ 64, แพ้ 23, เสมอ 0
***ค.ศ. 2006-08**: ชนะ 122, แพ้ 52, เสมอ 0

***ค.ศ. 2008-09**: ชนะ 72, แพ้ 23, เสมอ 0
***ค.ศ. 2009-10**: ชนะ 23, แพ้ 11, เสมอ 0
***ค.ศ. 2010-11**: ชนะ 13, แพ้ 0, เสมอ 0

***รวม**: ชนะ 416, แพ้ 177, เสมอ 0 (อัตราชนะร้อยละ 70%)

## รายการแข่งขัน
อันดับ 3 ในจำนวนรวมทั้งหมดของรายการในเกาหลีใต้

***รวม**: 33 รายการ, 16 รอบรองชนะเลิศ

## อ้างอิง

## ดูเพิ่ม
* แอลฟาโกะพบอี เซ-ดล

## แหล่งข้อมูลอื่น

* 
* Yi Se-Tol on Sensei's Library

### ในยูทูบ
* 1st match against Alphago
* 2nd match against Alphago 
* 3rd match against Alphago
* 4th match against Alphago
* 5th match against Alphago

หมวดหมู่:นักหมากล้อมชาวเกาหลีใต้
หมวดหมู่:บุคคลจากจังหวัดช็อลลาใต้
เกาะหินโด่ง

[thumb|right|เสาหินสองอันจาก[เสาหินสาวกทั้ง 12ที่รัฐวิกทอเรีย, ประเทศออสเตรเลีย]]
**เกาะหินโด่ง** คือ ลักษณะทางธรณีสัณฐาน มีลักษณะเป็นเสาหินที่วางตัวในแนวตั้ง แยกตัวเป็นเสาเดี่ยว ๆ อยู่ใกล้กับชายฝั่ง เกิดมาจากกระบวนการทางธรณีสัณฐานวิทยาชายฝั่ง ซึ่งเกิดขึ้นเองตามธรรมชาติโดยคลื่น น้ำทะเล และลมเท่านั้น การกัดเซาะและการกระแทกของลมและน้ำทะเลก็จะทำให้หินที่บริเวณแหลมชายหาดเกิดความไม่แข็งแรง เกิดกัดเซาะจนกระทั่งทำให้หินเกิดรอยร้าว เมื่อเวลาผ่านไปเป็นเวลานาน จึงเกิดการพังทลายลง เกิดเป็นสาหินเดี่ยว ๆ หรืออาจเป็นเกาะเล็ก ๆ เลยก็ได้ นอกจากนั้นแล้วเกาะหินโด่งยังเกิดได้จากการที่สะพานโค้งธรรมชาติเกิดการพังทลายจากแรงโน้มถ่วง เกาะหินโด่งยังมีความสำคัญต่อการทำรังของนกทะเล และการปีนเขา

## ลักษณะการเกิด
เกาะหินโด่งนั้นแรกเริ่มมีการกำเนิดมาจากชั้นของหินตะกอน หินตะกอนไฟหรือผาหินปูนก็ได้ ซึ่งหินเหล่านี้มีความแข็งไม่มาก พอที่จะเกิดการกรัดกร่อนได้ง่าย ถ้าหากเป็นหน้าผาของเคลย์ก็จะเกิดการกรัดกร่อนและพังทลายง่ายเป็นพิเศษ แต่ถ้าหากเป็นแกรนิตก็จะใช้เวลาในการเกิดนานกว่ามาก

รูปแบบของการเกิดส่วนมากนั้นจะเกิดจากการที่น้ำทะเลซัดสาดใส่ในแนวที่เป็นรอยแตกในส่วนของแหลมชายฝั่ง จากนั้นรอยแตกก็จะขยายตัวใหญ่ขึ้นจนเป็นถ้ำเล็กๆ เมื่อเวลาผ่านไป ถ้ำเกิดการขยายตัวจนเป็นสะพานโค้งธรรมชาติและถูกกัดกร่อนจากปัจจัยภายนอกและจากแรงโน้มถ่วง เกิดการพังทลายกลายเป็นเกาะหินโด่งในที่สุด นอกจากนั้นแล้วการที่น้ำทะเลหนุนสูงก็ยังทำให้เกิดการกัดกร่อนเป็นอย่างมากอีกด้วย เป็นปัจจัยหนึ่งที่ทำให้เกิดเกาะหินโด่งได้

## อ้างอิง

หมวดหมู่:ธรณีสัณฐานวิทยา
หมวดหมู่:ธรณีสัณฐานชายฝั่งและมหาสมุทร
โรงเรียนสตรีศรีสุริโยทัย

**โรงเรียนสตรีศรีสุริโยทัย** เป็นโรงเรียนรัฐบาล สังกัดสำนักงานเขตพื้นที่การศึกษามัธยมศึกษา เขต 2 สำนักงานคณะกรรมการการศึกษาขั้นพื้นฐาน กระทรวงศึกษาธิการ  ตั้งอยู่ที่ เลขที่ 1 ซอยเจริญกรุง 57  ถนนเจริญกรุง แขวงยานนาวา เขตสาทร กรุงเทพฯ 10120  ก่อตั้งขึ้นเมื่อ 1 สิงหาคม พ.ศ. 2465 เป็นโรงเรียนในเขตกรุงเทพมหานคร

## ประวัติ
**โรงเรียนสตรีศรีสุริโยทัย** เดิมชื่อโรงเรียนสตรีวัดสุทธิวราราม ตั้งอยู่ในบริเวณเดียวกับ โรงเรียนวัดสุทธิวรารามในปัจจุบัน เริ่มก่อตั้งเมื่อวันที่ 1 สิงหาคม 2465 เปิดสอนตั้งแต่ชั้นมัธยมศึกษาปีที่ 6 โดยมีคุณหญิงธนภารพิสิษฐ์ (แส มิลินทสูตร) เป็นครูใหญ่คนแรกจนถึงปี 2470 จึงได้ลาออกจากราชการ กระทรวงธรรมการได้แต่งตั้งรองอำมาตย์ตรีแจ้ จุณณะปิยะ (เจตน์ จุณณะปิยะ) รักษาการในตำแหน่งครูใหญ่แทน เนื่องจากจำนวนนักเรียนที่เพิ่มมากขึ้นทุกปี กระทรวงธรรมการได้ซื้อตึกของอนามัยหนึ่งหลังและสร้างอาคารให้ใหม่อีกหนึ่งหลังเป็นอาคารไม้สามชั้น ในตรอกยายกับตา (ซอยดอนกุศลในปัจจุบัน) ในที่ดินของกรมรัษาที่หลวง (กรมธนารักษ์ปัจจุบัน) โฉนดเลขที่ 672 เนื้อที่ทั้งแปลง 13 ไร่ 2 งาน 92 ตารางวา และย้ายไปเรียนในอาคารหลังกล่าวเมื่อวันที่ 17 พฤษภาคม 2474 แล้วเปลี่ยนชื่อเป็นโรงเรียนสตรีบ้านทวาย มีคุณหญิงประยงคุ์ ถ่องดิกิจฉการ เป็นครูใหญ่รับนักเรียนทั้งหญิงและชาย

ในปี 2482 กระทรวงธรรมการได้ประกาศแยกโรงเรียนสตรีบ้านทวายออกเป็น 2 โรงเรียน คือ

**โรงเรียนสตรีบ้านทวาย** สังกัดกองโรงเรียนรัฐบาล กรมสามัญศึกษาในเนื้อที่ 4ไร่ 3 งาน 48 ตารางวา มีนางสาวกรองแก้ว วณิกนันทน์ (คุณหญิงกรองแก้ว ปทุมานนท์) เป็นครูใหญ่เปิดสอนแผนกสามัญศึกษาต่อมาพระยาประมวลวิชาพูล อธิบดีกรมสามัญศึกษาได้เปลี่ยนชื่อโรงเรียนสตรีบ้านถวาย เป็นโรงเรียนสตรีศรีสุริโยทัย เพื่อให้ถูกต้องตามรัฐนิยม เมื่อวันที่ 15 พฤศจิกายน 2482 (พระยาอุปกิตศิลปสาร เป็นผู้บัญญัติชื่อ) จึงถือว่าวันที่ 15 พฤศจิกายนของทุกปี เป็นวันสถาปนาโรงเรียน

**โรงเรียนการช่างสตรีพระนครใต้** สังกัดกรมอาชีวศึกษา  มีคุณหญิงประยงคุ์ ถ่องดิกิจฉการ เป็นครูใหญ่เปิดสอนแผนกอาชีวศึกษาในระหว่างสงครามโลกครั้งที่ 2 เมื่อกองทัพญี่ปุ่นเข้าสู่ประเทศไทยได้ขออนุญาตนำทหารเข้าพักในโรงเรียนสตรีศรีสุริโยทัย กระทรวงศึกษาธิการจึงสั่งให้โรงเรียนไปเปิดสอนที่โรงเรียนประชาบาล บริษัทเกลือไทยจำกัด อำเภออัมพวา จังหวัดสมุทรสงคราม ในวันที่ 8 กันยายน 2487 รับนักเรียนทั้งประจำและไปกลับ เมื่อสงครามสงบลงจึงให้กลับมาสอนที่เดิม แต่เนื่องจากมีกองทหารฮอลันดาเข้ามาพักแทนทหารญี่ปุ่น โรงเรียนต้องขอยืมโรงเรียนเทศบาล วัดยานนาวา เป็นสถานที่เรียนชั่วคราวในระหว่างที่โรงเรียนติดต่อสถานทูตฮอลันดาเพื่อขอให้ เคลื่อนย้ายกองทัพออกจากบริเวณโรงเรียนในปี 2491 กระทรวงศึกษาธิการอนุมัติให้ผู้บริหารเป็นตำแหน่ง “อาจารย์ใหญ่” โดยมีคุณหญิงกรองทอง สุรัสวดี เป็นอาจารย์ใหญ่ และในปี 2515 ได้รับการยกฐานะ

## อ้างอิง

## แหล่งข้อมูลอื่น
* เว็บไซต์โรงเรียนสตรีศรีสุริโยทัย

หมวดหมู่:โรงเรียนในเขตสาทร
หมวดหมู่:โรงเรียนสตรีในกรุงเทพมหานคร
หมวดหมู่:โรงเรียนที่มีอัตราการแข่งขันสูง
หมวดหมู่:โรงเรียนเฉลิมพระเกียรติ
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษากรุงเทพมหานคร เขต 2
หมวดหมู่:สถานที่ที่ตั้งชื่อตามพระนามของพระบรมวงศานุวงศ์ไทย
เฮาต์ฮาเลิน-แฮ็ลค์เตอเริน

**เฮาต์ฮาเลิน-แฮ็ลค์เตอเริน** () เป็นเทศบาลที่ตั้งอยู่ทางตอนกลางของจังหวัดลิมเบิร์กในประเทศเบลเยียม มีประชากรประมาณ 30,000 คน และถูกล้อมรอบด้วยแฮ็คเติล-แอ็กเซิล, เปร์, เมวเวิน-เครยโตรเดอ, โอปคลับเบก, เคงก์, โซนโฮเฟิน, เฮิสเดิน-โซลเดอร์ และเบอริงเงิน 

## การแบ่งเขตการปกครอง
เฮาต์ฮาเลิน-แฮ็ลค์เตอเรินประกอบด้วย 2 เขตย่อย ได้แก่ เฮาต์ฮาเลินและแฮ็ลค์เตอเริน โดยเฮาต์ฮาเลินซึ่งมีขนาดใหญ่กว่าเป็นศูนย์กลางของเมือง

## แหล่งข้อมูลอื่น

* เว็บไซต์อย่างเป็นทางการของเฮาต์ฮาเลิน-แฮ็ลค์เตอเริน 

## อ้างอิง

หมวดหมู่:เมืองในจังหวัดลิมบืร์ค (ประเทศเบลเยียม)
ค่าคาดหมาย

สำหรับทฤษฎีความน่าจะเป็นแล้ว **ค่าคาดหมาย** () ของ ตัวแปรสุ่ม คือ ค่าเฉลี่ยถ่วงน้ำหนัก (weighted average) ของทุก ๆ ค่าที่เป็นไปได้ของตัวแปรสุ่ม โดยในการคำนวณการถ่วงน้ำหนักจะใช้ค่าฟังก์ชันความหนาแน่นของความน่าจะเป็น (probability density function) สำหรับตัวแปรสุ่มต่อเนื่อง หรือใช้ค่าฟังก์ชันมวลของความน่าจะเป็น (probability mass function) สำหรับตัวแปรวิยุต  หากกำหนดให้  X  เป็นตัวแปรสุ่ม จะแทนค่าคาดหมายของ  X  ด้วย  \operatorname{E}(X)  หรือ  \mathbb{E}(X)  หรือบางครั้งแทนด้วย \mu_x 

ค่าความคาดหมายนี้เมื่อพิจารณาจากกฎว่าด้วยจำนวนมาก ก็คือค่าลิมิตแบบ almost surely ของค่าเฉลี่ยที่ได้จากการสุ่มตัวอย่าง โดยที่จำนวนการสุ่มโตเข้าสู่ค่าอนันต์
หรือกล่าวอย่างไม่เป็นทางการว่า ค่าความคาดหมายคือค่าเฉลี่ยจากการสุ่มวัดที่ทำหลาย ๆ ครั้งมาก ๆ

## นิยาม
#### ตัวแปรสุ่มวิยุต (discrete random variable), กรณีค่าจำกัด
สมมติ ตัวแปรสุ่ม  X  มีโอกาสมีค่าเป็น x_1 ด้วยความน่าจะเป็น p_1, มีโอกาสมีค่าเป็น x_2 ด้วยความน่าจะเป็น p_2, ... , มีโอกาสมีค่าเป็น x_k ด้วยความน่าจะเป็น  p_k ดังตาราง

ค่าคาดหมายของตัวแปรสุ่ม *<math> X </math>* จะถูกนิยามได้เป็น

: 
    \operatorname{E}[X] = x_1p_1 + x_2p_2 + \ldots + x_kp_k \;
                    = \sum_{i=1}^k{p_ix_i}
  

An illustration of the convergence of die roll sequence averages to the expected value of 3.5 as the number of rolls (trials) grows.|thumb|right|400 px
**ตัวอย่างที่ 1**. ให้ *<math> X </math>* เป็นตัวแปรสุ่มแทนหน้าที่ออกจากการทอยลูกเต๋า ค่าที่เป็นไปได้ของ *<math> X </math>* คือ 1, 2, 3, 4, 5, และ 6, โดยแต่ละค่ามีโอกาสออกได้เท่า ๆ กัน (แต่ละค่ามีความน่าจะเป็น ) ค่าคาดหมายของ *<math> X </math>* คือ
: 
    \operatorname{E}[X] = 1\cdot\frac16 + 2\cdot\frac16 + 3\cdot\frac16 + 4\cdot\frac16 + 5\cdot\frac16 + 6\cdot\frac16 = 3.5.
  

ดังนั้นถ้าเราทอยลูกเต๋า 
    n
   ครั้งและคำนวณค่าเฉลี่ย ของหน้าที่ออกแล้ว ค่าเฉลี่ยนี้จะลู่เข้าสู่ค่าคาดหมายเมื่อ 
    n
   ใหญ่ขึ้น

#### ตัวแปรสุ่มวิยุต (discrete random variable), กรณีค่าไม่จำกัด
สมมติ ตัวแปรสุ่ม  X  มีโอกาสมีค่าเป็น x_1, x_2, ... ด้วยความน่าจะเป็น p_1, p_2, ... ตามลำดับ
ค่าคาดหมายของ  X  จะนิยามได้ว่า
: 
    \operatorname{E}[X] = \sum_{i=1}^\infty x_i\, p_i,
  

ถ้าค่าของอนุกรมนี้ไม่เป็นการลู่เข้าสัมบูรณ์ จะเรียกว่า ค่าคาดหมายของ  X  ไม่ปรากฏ
ตัวอย่างเช่น สมมติ ตัวแปรสุ่ม  X  มีโอกาสมีค่าเป็น 1, −2, 3, −4, ..., ด้วยความน่าจะเป็น , , , , ..., โดย  (ค่าของ *c* นี้มีแค่เพื่อทำให้ผลรวมของความน่าจะเป็นทั้งหมดรวมเป็น 1)
ค่าของอนุกรมจะเป็น
: 
    \sum_{i=1}^\infty x_i\,p_i = c\,\bigg( 1 - \frac{1}{2} + \frac{1}{3} - \frac{1}{4} + \ldots \bigg)
  
ซึ่งลู่เข้าและลู่เข้าสู่ค่า 
แต่อนุกรมนี้ไม่ได้เป็นการลู่เข้าสัมบูรณ์ ดังนี้ค่าคาดหมายของ  X  ในกรณีนี้จึงไม่มี

#### ตัวแปรต่อเนื่อง
เมื่อตัวแปรสุ่ม  X  มีฟังก์ชันความหนาแน่นของความน่าจะเป็น 
    f(x)
   ค่าคาดหมายของ  X  สามารถคำนวณได้จาก
: 
    \operatorname{E}[X] = \int_{-\infty}^\infty x f(x)\, \operatorname{d}x .
  

## คุณสมบัติค่าคาดหมาย
: 
    \operatorname{E}(c) = c
  

: 
    \operatorname{E}(X + c) = \operatorname{E}(X) + c
  

: 
    \operatorname{E}(X + Y) = \operatorname{E}(X) + \operatorname{E}(Y)
  

: 
    \operatorname{E}(cX) = c\operatorname{E}(X)
  

เมื่อ  c  คือค่าคงที่,  X  และ  Y  เป็นตัวแปรสุ่มจากการแจกแจงใด ๆ

## อ้างอิง

หมวดหมู่:ทฤษฎีความน่าจะเป็น
ประวัติศาสนาอิสลาม

[thumb|ยุคสมัยของ[กาหลิป   ]]
[thumb|[มัสยิดแห่งอุคบา ในประเทศตูนิเซีย สร้างในปี 670 โดยนายพลชาวอาหรับ แสดงถึงการแพร่ของศาสนาอิสลามในบริเวณแอฟริกาเหนือ]]

**ประวัติศาสนาอิสลาม** เริ่มขึ้นปี ค.ศ. 632 (พ.ศ. 1175) จากชุมชนมุสลิมที่นบีมุฮัมมัดตั้งขึ้นในคาบสมุทรอาหรับ ในศตวรรษต่อมามีการเผยแพร่ศาสนาอิสลามไปอย่างกว้างขวางโดยเฉพาะในจักรวรรดิกาหลิบรอชิดีนและช่วงราชวงศ์อุมัยยะห์ที่ศาสนาอิสลามแพร่ไปถึงทวีปยุโรปตอนใต้ 
หลายร้อยปีต่อมามีราชวงศ์มุสลิมปกครองหลายประเทศทั่วโลกด้วยกัน ได้แก่ ราชวงศ์อับบาซียะห์ ราชวงศ์ฟาติมียะห์ ราชวงศ์เซลจุค ราชวงศ์ซาฟาวิยะห์ และมีจักรวรรดิมุสลิมที่แผ่อาณาเขตออกไปกว้างใหญ่ไพศาล เช่น จักรวรรดิโมกุลในประเทศอินเดีย และจักรวรรดิออตโตมันในประเทศตุรกีและคาบสมุทรบอลข่าน

ปัจจุบันศาสนาอิสลามแพร่ไปทั่วโลกจากเมืองมักกะฮ์ ไปถึง ประเทศจีน และ ประเทศอินโดนีเซีย (ซึ่งมีประชากรมุสลิมมากที่สุดในโลก) ในเดือนตุลาคม พ.ศ. 2552 มีประชากรมุสลิมด้วยกัน 1.571 พันล้านคนทั่วโลก ทำให้เป็นศาสนาที่มีผู้นับถือมากที่สุดเป็นอันดับสองของโลก รองจากศาสนาคริสต์ 

## ดูเพิ่ม
* ศาสนาอิสลาม
* การพิชิตดินแดนโดยมุสลิม
* นบีมุฮัมมัดหรือมุฮัมมัด
* อัลกุรอาน
* รายชื่อราชวงศ์ซุนนี

## อ้างอิง

อิสลาม
หมวดหมู่:ศาสนาอิสลาม
เจ้าชายฮิโรยาซุ ฟูชิมิโนะมิยะ

จอมพลเรือ **เจ้าชายฮิโรยาซุ  ฟูชิมิโนะมิยะ** (, 16 ตุลาคม ค.ศ. 1875 — 16 สิงหาคม ค.ศ. 1946) เป็นหัวหน้าคณะกองทัพเรือจักรวรรดิญี่ปุ่น ระหว่าง ค.ศ. 1932-1941

## เครื่องราชอิสริยาภรณ์

## อ้างอิง
; เชิงอรรถ

; หนังสือ
* 
* 
* 

## แหล่งข้อมูลอื่น
* 

หมวดหมู่:ทหารเรือชาวญี่ปุ่น
หมวดหมู่:จอมพลเรือชาวญี่ปุ่น
หมวดหมู่:จอมพลเรือแห่งจักรวรรดิญี่ปุ่น
หมวดหมู่:พลเรือเอกกองทัพเรือจักรวรรดิญี่ปุ่น
หมวดหมู่:พลเรือเอกชาวญี่ปุ่น
หมวดหมู่:พลเรือเอกในสงครามโลกครั้งที่สอง
หมวดหมู่:เจ้าชายญี่ปุ่น
หมวดหมู่:ทหารชาวญี่ปุ่นในสงครามโลกครั้งที่สอง
หมวดหมู่:ผู้นำการทหารในสงครามโลกครั้งที่สอง
หมวดหมู่:บุคคลจากโตเกียว
หมวดหมู่:มิยะแห่งญี่ปุ่น
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:สมาชิกเครื่องราชอิสริยาภรณ์อาทิตย์อุทัย
หมวดหมู่:สมาชิกเครื่องราชอิสริยาภรณ์เหยี่ยวทองคำ
หมวดหมู่:กองเรือที่ 2 (กองทัพเรือจักรวรรดิญี่ปุ่น)
อากาชิ

**อากาชิ** () เป็นนครที่ตั้งอยู่ทางทิศใต้ของจังหวัดเฮียวโงะ ประเทศญี่ปุ่น อยู่ทางทิศตะวันตกของนครโคเบะ ติดชายฝั่งทะเลเซโตะ ในปี 2022 มีจำนวนประชากรประมาณ 304,119 คน

## แหล่งข้อมูลอื่น
* 
* เว็บไซต์ทางการนครอากาชิ  

หมวดหมู่:นครในจังหวัดเฮียวโงะ
ฮอร์นสวอกเกิล

**ไดลัน มาร์ก โพสล์** (Dylan Mark Postl; 29 พฤษภาคม ค.ศ. 1986) เป็นนักมวยปล้ำอาชีพและนักแสดงชาวอเมริกันที่รู้จักในWWEมีชื่อว่า **ฮอร์นสวอกเกิล** (Hornswoggle) เขาเปิดตัว WWE ในปี 2006 เป็นตัวละครแคระเพื่อนกับฟินเลย์ เป็นแชมป์ครุยเซอร์เวทคนสุดท้ายก่อนที่เข็มขัดจะถูกยุบ เป็นลูกนอกสมรสของวินซ์ แม็กแมนในเรื่องราว และอดีตผู้จัดการนิรนามของรอว์ นอกจากนี้ยังปล้ำให้กับ Impact Wrestling และสมาคมอิสระอื่นๆ

## ผลงานแสดง

## แชมป์และรางวัล
***Absolute Intense Wrestling**
**Absolute Intense Wrestling Tag Team Championship (1 time) - with PB Smooth 
***	ACW Wisconsin**
**ACW Tag Team Championship (1 time) - with Nick Colucci
***Black Label  Pro**
**BLP Tag Team Championship (1 time) with Ethan Page and Danhausen
***Create-A-Pro**
**CAP Tag Team Championship (1 time) - with Mark Sterling
***[[DDT Pro-Wrestling]]**
**Ironman Heavymetalweight Championship (2 times)
***Great Lakes Championship Wrestling**
**GLCW Heavyweight Championship (1 time)
***Heroes And Legends Wrestling**
**HLW Minis Championship (1 time)
***NWA Wisconsin**
**NWA Wisconsin X Division Championship (1 time)
****[[Pro Wrestling Illustrated]]***
**Rookie of the Year (2007)
**Ranked No. 494 of the top 500 singles wrestlers in the *[[Pro Wrestling Illustrated#PWI 500|PWI 500]]* in 2021
***South Shore Wrestling**
**SSW Tag Team Championship (1 time) - with Devin Diamond
***Wisconsin Pro Wrestling**
**WPW Tag Team Championships (1 time) - with Nick Colucci
***[[WWE|World Wrestling Entertainment]]**
**WWE Cruiserweight Championship (1 time, final)
**Mini Royal Rumble (2008)
****[[Wrestling Observer Newsletter]]***
**Worst Gimmick (2009)
**Worst Feud of the Year (2009) 
* **[[WrestleCrap]]**
** Gooker Award (2007) Paternity storyline with Vince McMahon
** Gooker Award (2009) Feud with Chavo Guerrero

## นัดที่เดิมพัน

## อ้างอิง

## แหล่งข้อมูลอื่น

* 
* 
* 
* 

หมวดหมู่:นักมวยปล้ำอาชีพชาวอเมริกัน
หมวดหมู่:รายชื่อสมาชิกของดี-เจเนอเรชันเอ็กซ์
หมวดหมู่:ผู้จัดการและผู้จัดการส่วนตัวมวยปล้ำอาชีพ
รุ่งนภา พงศ์ทิพย์สุคนธ์

**ณัฏฐ์ธนิน คุณาธนาฒย์** หรือชื่อเดิมว่า **รุ่งนภา พงศ์ทิพย์สุคนธ์** และชื่อเล่นว่า **เก๋** เป็นนักแสดงชาวไทย มีชื่อจากการชนะเลิศการประกวดดัชชี่บอยแอนด์เกิร์ล ปี 2543

## การศึกษา

* ปริญญาตรี คณะศิลปกรรมศาสตร์  สาขาการละคร มหาวิทยาลัยธรรมศาสตร์ 

## ผลงาน
### ละครโทรทัศน์

::*ละคร วังวารี
::*ละคร คู่กัดหัวใจฟัดเหวี่ยง
::*ละคร กรงเพชร
::*ละคร ตกกระไดหัวใจพลอยโจน
::*ละคร เหยี่ยวสาวมือใหม่
::*ละคร รักล้นซอย
::*ละคร เล่ห์ร้าย อุบายรัก
::*ละคร รักเล่ห์เพทุบาย
::*ละคร หัวใจลัดฟ้า

### ภาพยนตร์
::*ภาพยนตร์เรื่อง เก้าพระคุ้มครอง

### พิธีกร
::*พิธีกรรายการ เจโซน (ช่อง 7 สี)
::*พิธีกรรายการ Ruby sky (ทรูวิชั่นส์ 73 Travel Channel Thailand)

### มิวสิกวิดีโอ
* เพลง เรียกพี่ได้ไหม - เสรี รุ่งสว่าง
* เพลง ของที่เธอไม่รัก - อ็อฟ ปองศักดิ์
* เพลง ตัวท็อปเท่านั้น - อุ๋ย บุดดาเบลส Feat. นะ โพลีแคท
* เพลง Sea - มัสเกตเทียส์

## อ้างอิง

*  "เก๋-ณัฎฐ์ธนิน" เคาะสนิมทำพิธีกร 
* เมื่อ "เก๋ ณัฏฐ์ธนิน" หัวใจไม่ว่าง 
* เก๋ สาวสวยรักการท่องเที่ยวเป็นชีวิตจิตใจ 
* "เก๋ รุ่งนภา" สาวยิ้ม ที่อยากให้คุณรู้จัก 
* มารู้จักเธอกัน เก๋ รุ่งนภา พงศ์ทิพย์สุคนธ์ 
* รู้จัก "เก๋ รุ่งนภา" เซเลบสาวสวย

หมวดหมู่:นักแสดงหญิงชาวไทย
หมวดหมู่:นางแบบไทย
หมวดหมู่:พิธีกรโทรทัศน์‎
หมวดหมู่:วีเจ
หมวดหมู่:บุคคลจากคณะศิลปกรรมศาสตร์ มหาวิทยาลัยธรรมศาสตร์
วี 509 แคสซิโอเปีย

**วี 509 แคสซิโอเปีย**  () เป็นดาวยักษ์ใหญ่ยิ่งเหลืองที่อยู่ห่างจากโลก 7,800 ปีแสงในกลุ่มดาวแคสซิโอเปีย มันถูกจัดประเภทเป็นดาวแปรแสงกึ่งปกติและความส่องสว่างปรากฏของแปรผันระหว่าง +4.75 ถึง +5.5.

## ดูเพิ่ม
* James Kaler's page on HR 8752
* Juergen Kummer's page on V509 Cassiopeiae
หมวดหมู่:ดาวฤกษ์
หมวดหมู่:ดาวแปรแสง
หมวดหมู่:กลุ่มดาวแคสซิโอเปีย
หมวดหมู่:ดาวยักษ์ใหญ่ยิ่ง
ด้วยแรงอธิษฐาน

**ด้วยแรงอธิษฐาน** เป็นนวนิยายรักจากบทประพันธ์ของ กิ่งฉัตร ที่ผสมผสานระหว่างเรื่องราวของกฎแห่งกรรม การกลับชาติมาเกิด และดวงจิตที่แรงกล้ายามเมื่อลมหายใจสุดท้ายจะหลุดออกจากร่าง ตีพิมพ์ครั้งแรกเมื่อปี พ.ศ. 2538 โดยสำนักพิมพ์ ณ บ้านวรรณกรรม ตีพิมพ์ครั้งล่าสุด (ครั้งที่ 14) โดยสำนักพิมพ์อรุณ มีการนำไปทำเป็นละครโทรทัศน์ในพ.ศ. 2539 พ.ศ. 2553 และ พ.ศ. 2561  นำแสดงโดย เจษฎาภรณ์ ผลดี และ นิษฐา คูหาเปรมกิจ ออกอากาศทุกวันพุธ-พฤหัสบดี เวลา 20.20 - 22.50 น. เริ่มออกอากาศตอนแรกวันพฤหัสบดีที่ 20 กันยายน พ.ศ. 2561 ต่อจากละคร นางบาป

## นักแสดง

## อ้างอิง

## แหล่งข้อมูลอื่น
* 
* 
* ด้วยแรงอธิษฐาน เรื่องย่อ  ข้อมูลจาก ออนไลน์ไอดอล 

หมวดหมู่:ละครโทรทัศน์ไทย
หมวดหมู่:นวนิยายไทย
หมวดหมู่:ละครโทรทัศน์ไทย
หมวดหมู่:นวนิยายไทยที่ประพันธ์โดย กิ่งฉัตร
หมวดหมู่:วรรณกรรมในปี พ.ศ. 2538
หมวดหมู่:ละครโทรทัศน์ไทยในปี พ.ศ. 2539
หมวดหมู่:ละครโทรทัศน์ไทยในปี พ.ศ. 2553
หมวดหมู่:ละครโทรทัศน์ไทยในปี พ.ศ. 2561
หมวดหมู่:ละครโทรทัศน์ช่อง 3 เอชดี
หมวดหมู่:ละครโทรทัศน์ช่อง 7
หมวดหมู่:ละครโทรทัศน์โดยดาราวิดีโอ
หมวดหมู่:ละครโทรทัศน์โดยกันตนา
หมวดหมู่:ละครโทรทัศน์ที่กำกับโดย สำรวย รักชาติ
หมวดหมู่:ละครโทรทัศน์ที่กำกับโดย ธีระศักดิ์ พรหมเงิน
หมวดหมู่:ละครโทรทัศน์ที่กำกับโดย ผิน เกรียงไกรสกุล
ตำบลหินดาด (อำเภอด่านขุนทด)

**ตำบลหินดาด** เป็นตำบลหนึ่งในอำเภอด่านขุนทด จังหวัดนครราชสีมา แยกออกจากตำบลตะเคียนเมื่อ 9 พฤศจิกายน พ.ศ. 2514 พื้นที่ทั้งหมดอยู่ในบริหารโดย **องค์การบริหารส่วนตำบลตำบลหินดาด**

## อาณาเขตติดต่อ
* **ทิศเหนือ** ติดต่อกับตำบลหนองแวง อำเภอเทพารักษ์ และตำบลบ้านเก่า อำเภอด่านขุนทด
* **ทิศตะวันออก** ติดต่อกับตำบลตะเคียน อำเภอด่านขุนทด
* **ทิศตะวันตก** ติดต่อกับตำบลห้วยบง อำเภอด่านขุนทด
* **ทิศใต้** ติดต่อกับตำบลวังโรงใหญ่ ตำบลหนองบัวน้อย อำเภอสีคิ้ว

## หมู่บ้าน
ปัจจุบัน ตำบลหินดาดแบ่งออกเป็น 24 หมู่บ้าน ได้แก่

* หมู่ที่ 1 หินดาด
* หมู่ที่ 2 ท่าขี้เหล็ก
* หมู่ที่ 3 ห้วยจรเข้
* หมู่ที่ 4 ปราสาท
* หมู่ที่ 5 กุดนางทอหูก
* หมู่ที่ 6 ค่ายทะยิง
* หมู่ที่ 7 ทุ่งสว่าง
* หมู่ที่ 8 ศรีบุญเรือง
* หมู่ที่ 9 โนนขี้ตุ่น
* หมู่ที่ 10 นาตาหน
* หมู่ที่ 11 โคกกระพี้ทอง
* หมู่ที่ 12 โคกสามัคคี
* หมู่ที่ 13 หินดาดตะวันออก
* หมู่ที่ 14 ปราสาทใต้
* หมู่ที่ 15 รวมใจ
* หมู่ที่ 16 พูนทอง
* หมู่ที่ 17 หินดาดเหนือ
* หมู่ที่ 18 ห้วยจรเข้รุ่งเรือง
* หมู่ที่ 19 ห้วยจรเข้
* หมู่ที่ 20 ท่าขี้เหล็ก
* หมู่ที่ 21 กุดพญา
* หมู่ที่ 22 ปราสาททอง
* หมู่ที่ 23 นาโคกพัฒนา
* หมู่ที่ 24 หนองยารักษ์

โดยมีหมู่บ้านตอนแรก 9 หมู่บ้าน
* หมูที่ 1 บ้านหินดาด ตำบลหินดาด เดิมคือ หมู่ที่ 4 ตำบลตะเคียน
* หมูที่ 2 บ้านท่าขี้เหล็ก ตำบลหินดาด เดิมคือ หมู่ที่ 10 ตำบลตะเคียน
* หมูที่ 3 บ้านห้วยจรเข้ ตำบลหินดาด เดิมคือ หมู่ที่ 13 ตำบลตะเคียน
* หมูที่ 4 บ้านปราสาท ตำบลหินดาด เดิมคือ หมู่ที่ 2 ตำบลตะเคียน
* หมูที่ 5 บ้านกุดนางทอหูก ตำบลหินดาด เดิมคือ หมู่ที่ 5 ตำบลตะเคียน
* หมูที่ 6 บ้านค่ายทะยิง ตำบลหินดาด เดิมคือ หมู่ที่ 12 ตำบลตะเคียน
* หมูที่ 7 บ้านทุ่งสว่าง ตำบลหินดาด เดิมคือ หมู่ที่ 15 ตำบลตะเคียน
* หมูที่ 8 บ้านป่ารังงาม ตำบลหินดาด เดิมคือ หมู่ที่ 16 ตำบลตะเคียน ปัจจุบัน แยกไปกับตำบลห้วยบง
* หมูที่ 9 บ้านโนนขี้ตุ่น ตำบลหินดาด เดิมคือ หมู่ที่ 17 ตำบลตะเคียน

## ข้อมูลทั่วไป
ชาวบ้านส่วนใหญ่นับถือพระพุทธศาสนานิกายเถรวาท มีวัด 17 แห่ง โรงเรียนประถมศึกษา 7 โรง โรงเรียนมัธยมศึกษา 1 โรง (คือ โรงเรียนปราสาทวิทยาคม) มีโรงงานอุตสาหกรรม 1 แห่ง มีเส้นทางคมนาคมหลัก คือ ทางหลวงแผ่นดินหมายเลข 2256 ด้านเศรษฐกิจ ชาวบ้านประกอบอาชีพเกษตรกรรมเป็นส่วนใหญ่

## สถานที่สำคัญ
* ปราสาทบ้านปราสาท
* สะพานฮักเด้อหินดาด

## อ้างอิง

หินดาด
หินดาด (อำเภอด่านขุนทด)
พระเจ้าอิดริสที่ 1 แห่งลิเบีย

**สมเด็จพระเจ้าอิดริสที่ 1 แห่งลิเบีย** (), (พระนามเดิม: ซัยยิด มุฮัมมัด อิดริส บิน มุฮัมมัด อัลมะห์ดี อัสเซนุสซียะห์; Sayyid Muhammad Idris bin Muhammad al-Mahdi as-Senussi), 13 มีนาคม ค.ศ. 1890 – 25 พฤษภาคม ค.ศ. 1983), ทรงเป็นพระมหากษัตริย์พระองค์แรกและพระองค์เดียวแห่งราชอาณาจักรลิเบีย เสวยราชสมบัติระหว่าง ค.ศ. 1951 - 1969 และประมุขแห่งราชวงศ์เซนุสซี  (Senussi)

## อ้างอิง

หมวดหมู่:พระมหากษัตริย์ลิเบีย
หมวดหมู่:ชาวลิเบีย
หมวดหมู่:ผู้นำในสงครามเย็น
หมวดหมู่:ผู้นำที่พ้นตำแหน่งจากรัฐประหาร
หมวดหมู่:ผู้ได้รับเครื่องราชอิสริยาภรณ์จีบีอี‎

หมวดหมู่:ผู้อ้างสิทธิในราชบัลลังก์
หมวดหมู่:เจ้าแผ่นดินที่ถูกปลดจากราชบัลลังก์
ตำบลตลาดไทร (อำเภอชุมพวง)

**ตลาดไทร** เป็นตำบลหนึ่งในอำเภอชุมพวง จังหวัดนครราชสีมา โดยแยก 9 หมู่บ้าน ออกจากตำบลสาหร่าย เมื่อ 23 ธันวาคม พ.ศ. 2501 พื้นที่ทั้งหมดอยู่ในความรับผิดชอบของ **องค์การบริหารส่วนตำบลตลาดไทร**

## หมู่บ้าน
โดยมีหมู่บ้านตอนแรก 19 หมู่บ้าน คือ 
* หมู่ที่ 1 บ้านตลาดไทร (*เดิมคือ หมู่ที่ 6 ตำบลสาหร่าย*)
* หมู่ที่ 2 บ้านหนองแวง (*เดิมคือ หมู่ที่ 16 ตำบลสาหร่าย*)
* หมู่ที่ 3 บ้านโนนดู่ (*เดิมคือ หมู่ที่ 19 ตำบลสาหร่าย*)
* หมู่ที่ 4 บ้านหนองบัว (*เดิมคือ หมู่ที่ 9 ตำบลสาหร่าย*)
* หมู่ที่ 5 บ้านตาจง (*เดิมคือ หมู่ที่ 12 ตำบลสาหร่าย*)
* หมู่ที่ 6 บ้านโนนรัง (*เดิมคือ หมู่ที่ 11 ตำบลสาหร่าย*)
* หมู่ที่ 7 บ้านสำโรง (*เดิมคือ หมู่ที่ 4 ตำบลสาหร่าย*)
* หมู่ที่ 8 บ้านหนองตาด (*เดิมคือ หมู่ที่ 13 ตำบลสาหร่าย*)
* หมู่ที่ 9 บ้านสองห้อง (*เดิมคือ หมู่ที่ 17 ตำบลสาหร่าย*)
* หมู่ที่ 10 บ้านตูมหวาน
* หมู่ที่ 11 บ้านหนองหว้า
* หมู่ที่ 12 บ้านหนองแวงน้อย
* หมู่ที่ 13 บ้านหนองจิก                          
* หมู่ที่ 14 บ้านโนนแดง
* หมู่ที่ 15 บ้านบูรพา                               
* หมู่ที่ 16 บ้านบุตาหนา
* หมู่ที่ 17 บ้านสระปทุม                          
* หมู่ที่ 18 บ้านใหม่โนนรัง
* หมู่ที่ 19 บ้านหนองตาดพัฒนา

## ศาสนา
ชาวบ้านส่วนใหญ่นับถือพระพุทธศาสนานิกายเถรวาท 
* สำนักสงฆ์ จำนวน 3 แห่ง
* วัด จำนวน 14 ห่ง  

## การศึกษา
**ศูนย์พัฒนาเด็กเล็ก** 3 แห่ง
* ศูนย์พัฒนาเด็กเล็กตลาดไทร
* ศูนย์พัฒนาเด็กเล็กบ้านตาจง
* ศูนย์พัฒนาเด็กเล็กบ้านหนองตาด

**โรงเรียนประถมศึกษา** 8 แห่ง
* โรงเรียนบ้านตลาดไทร 
* โรงเรียนบ้านหนองแวงสามัคคี
* โรงเรียนบ้านหนองบัว 
* โรงเรียนวัดโพธิ์ศรีบรรจง
* โรงเรียนบ้านหนองตาด   
* โรงเรียนสองห้องแวงน้อยวิทยา   
* โรงเรียนบ้านหนองหว้าประชาสามัคคี 
* โรงเรียนวัดเจริญราษฎร์บำรุง   

**โรงเรียนมัธยมศึกษา** 1 แห่ง
* โรงเรียนตลาดไทรพิทยาคม

## เศรษฐกิจ
* โรงงานอุตสาหกรรม 1 แห่ง 
* ชาวบ้านประกอบอาชีพเกษตรกรรมเป็นส่วนใหญ่

## อ้งอิง

ตลาดไทร
ตลาดไทร (อำเภอชุมพวง)
สงครามสืบราชบัลลังก์โปแลนด์

**[[สงครามสืบราชบัลลังก์]]โปแลนด์** (ค.ศ. 1733 - 1738) เป็นสงครามครั้งใหญ่ของชาวยุโรปซึ่งปะทุขึ้นจากสงครามกลางเมืองในประเทศโปแลนด์ อันมีสาเหตุสืบเนื่องมาจากการสืบราชสมบัติต่อจากพระเจ้าออกุสตุสที่ 2 แห่งโปแลนด์ ความขัดแย้งดังกล่าวได้ขยายเป็นวงกว้างจากการที่ชาติมหาอำนาจยุโรปต่างให้การสนับสนุนคู่ขัดแย้งแต่ละฝ่ายโดยมุ่งหวังเรื่องผลประโยชน์แห่งชาติของตนเองเป็นหลัก  ฝรั่งเศสและสเปน ซึ่งเป็นชาติที่มีกษัตริย์ผู้ปกครองจากราชวงศ์บูร์บงร่วมกัน พยายามทดสอบกำลังอำนาจของราชวงศ์ฮับส์บูร์กแห่งออสเตรียที่มีอยู่ในยุโรปตะวันตก ราชอาณาจักรปรัสเซียเองก็ทำเช่นเดียวกัน ขณะที่ฝ่ายซัคเซินและรัสเซียได้เคลื่อนพลเพื่อสนับสนุนชัยชนะของโปแลนด์ในตอนท้าย  การสู้รบที่เกิดขึ้นไม่กี่ครั้งในโปแลนด์ได้นำผลไปสู่การขึ้นเสวยราชสมบัติของออกุสตุสที่ 3 ซึ่งเป็นผู้ฝักใฝ่รัสเซียและซัคเซิน โดยได้รับการสนับสนุนทางการเมืองจากราชวงศ์ฮับส์บูร์ก

## อ้างอิง
* 
* 
* 
* 
* 
* 
* 

## แหล่งข้อมูลอื่น
* สงครามสืบราชสมบัติโปลันด์ (ฉบับภาษาอังกฤษ) พระราชนิพนธ์ในพระบาทสมเด็จพระมงกุฎเกล้าเจ้าอยู่หัว
* สงครามสืบราชสมบัติโปลันด์ (ฉบับแปลภาษาไทย) พระราชนิพนธ์ในพระบาทสมเด็จพระมงกุฎเกล้าเจ้าอยู่หัว แปลโดย พระยาบุรีนวราษฐ์ (ชวน สิงหเสนี)
* เอกสารภาษาเยอรมันเกี่ยวกับสงครามสืบราชบัลลังก์โปแลนด์


หมวดหมู่:ประวัติศาสตร์โปแลนด์
หมวดหมู่:ประวัติศาสตร์ปรัสเซีย
หมวดหมู่:สงครามสืบราชบัลลังก์
หมวดหมู่:สงครามเกี่ยวข้องกับทวีปยุโรป
หมวดหมู่:สงครามเกี่ยวข้องกับโปแลนด์
หมวดหมู่:สงครามเกี่ยวข้องกับจักรวรรดิโรมันอันศักดิ์สิทธิ์
หน่วยฐานเอสไอ

thumb |การขึ้นต่อการของนิยามในหน่วยฐานเอสไอทั้งเจ็ด
**หน่วยฐานเอสไอ** () เป็นหน่วยที่ระบบหน่วยวัดระหว่างประเทศกำหนดไว้เป็นพื้นฐาน โดยหน่วย เอสไออื่น ๆ ที่เรียกว่าหน่วยอนุพันธ์เอสไอ จะเกิดจากการนำหน่วยฐานเอสไอมาประกอบกันทั้งหมด หน่วยฐานเอสไอมีทั้งหมด 7 หน่วยและเริ่มใช้ในปีพ.ศ.2503ได้แก่

* เมตรสำหรับวัดความยาว
* กิโลกรัมสำหรับวัดมวล
* วินาทีสำหรับวัดเวลา
* แอมแปร์สำหรับวัดกระแสไฟฟ้า
* เคลวินสำหรับวัดอุณหภูมิอุณหพลวัติ
* แคนเดลาสำหรับวัดความเข้มของการส่องสว่าง
* โมลสำหรับวัดปริมาณของสาร

## นิยามของหน่วยฐานเอสไอ

## การปรับปรุงนิยาม
ตั้งแต่ปีการประชุมระบบเมตริกในปี  ค.ศ. 1875 เป็นต้นมามีการปรับปรุงนิยามของเอสไอและเพิ่มจำนวนหน่วยฐานเอสไอหลายครั้ง หลังจากที่มีการเปลี่ยนนิยามหน่วยเมตรใหม่ในปี  ค.ศ. 1960 หน่วยกิโลกรัม จึงเป็นหน่วยเดียวที่นิยามจากสิ่งที่มนุษย์สร้างขึ้น ทั้ง ๆ ที่หน่วยอื่น ๆ จะนิยามจากคุณสมบัติทางธรรมชาติ แต่ว่าหน่วยโมล แอมแปร์ และ แคนเดลา ก็มีนิยามที่ขึ้นต่อหน่วยกิโลกรัมด้วย ทำให้นักมาตรวิทยาหลายคนพยายามหาวิธีการนิยามหน่วยกิโลกรัมใหม่จากค่าคงที่พื้นฐานในธรรมชาติ เช่นเดียวกับการที่หน่วยเมตรถูกนิยามโดยผูกติดกับความเร็วของแสง

ในการประชุม CGMP ครั้งที่ 21 ในปี  ค.ศ. 1999 ได้พยายามค้นหาวิธีการในการนิยามหน่วยกิโลกรัมนี้ โดยแนะนำให้ผูกนิยามของกิโลกรัมติดกับค่าคงที่พื้นฐานทางธรรมชาติ ซึ่งน่าจะเป็นค่าคงที่ของพลังค์หรือค่าคงที่อาโวกราโดร

ในปี ค.ศ. 2005 การประชุม CIPM ครั้งที่ 94 ได้รับรองการเตรียมการนิยามหน่วยกิโลกรัม แอมแปร์และเคลวินใหม่ และบันทึกการนิยามโมลในรูปแบบของเลขอโวกราโดร  ในการประชุม CGPM ครั้งที่ 23 ในปี ค.ศ. 2007 ตัดสินว่าให้เลื่อนการเปลี่ยนแปลงดังกล่าวไปจนถึงการประชุมครั้งถัดไปในปี ค.ศ. 2011 

ในปี ค.ศ. 2018 การประชุม CGPM ครั้งที่ 26 มีมติเปลี่ยนนิยามหน่วยสี่หน่วย ได้แก่ กิโลกรัม แอมแปร์ เคลวิน และโมล โดยให้อ้างอิงจากค่าคงที่พื้นฐานทางธรรมชาติ การเปลี่ยนแปลงนี้ทำให้หน่วยกิโลกรัมมีนิยามที่อ้างอิงจากค่าคงที่ของพลังค์ จากเดิมที่เป็นวัตถุมวลต้นแบบในประเทศฝรั่งเศส ซึ่งมีความเสี่ยงที่มวลจะเปลี่ยนแปลงได้แม้ได้รับการดูแลรักษาอย่างดี 

## ดูเพิ่ม
* ระบบหน่วยวัดระหว่างประเทศ
* หน่วยอนุพัทธ์เอสไอ
* คำอุปสรรคในหน่วยฐานเอสไอ
## อ้างอิง

หน่วยฐานเอสไอ
หมวดหมู่:หน่วยเอสไอ
อันโตนิโอ อาดัน

**อันโตนิโอ อาดัน การ์ริโด** (; เกิด 13 พฤษภาคม ค.ศ. 1987) เป็นนักฟุตบอลชาวสเปน ปัจจุบันเล่นในตำแหน่งผู้รักษาประตูให้กับสโมสรเอสเทกลอล

## อาชีพนักฟุตบอล
อาดันเข้าร่วมสโมสรฟุตบอลเรอัลมาดริดในตำแหน่งผู้รักษาประตูมือหนึ่ง ตั้งแต่ทีมสำรองชุดเซของเรอัลมาดริดในฤดูกาล 2004-2005 ลงเล่นทั้งหมด 36 นัด อาดันลงเล่นในลาลิกานัดแรกเมื่อวันที่ 13 กุมภาพันธ์ 2011 จากการเปลี่ยนตัวลงไปแทนที่อิเกร์ กาซิยัส ในครึ่งหลังของนัดที่เอาชนะอัสปัญญ็อล 1–0 และได้ลงเล่นเป็นตัวจริงอีกครั้งในนัดถัดมา โดยที่เรอัลมาดริดเปิดบ้านรับการมาเยือนของเลบันเต และอาดันสามารถเก็บคลีนชีตได้ในนัดนี้ เมื่อเรอัลมาดริดสามารถเอาชนะได้ 2–0

## อ้างอิง

## แหล่งข้อมูลอื่น

*
*
*

หมวดหมู่:นักฟุตบอลชาวสเปน
หมวดหมู่:ผู้เล่นสโมสรฟุตบอลเรอัลมาดริด
หมวดหมู่:ผู้เล่นในลาลิกา
หมวดหมู่:นักกีฬาจากมาดริด
หมวดหมู่:ผู้รักษาประตูฟุตบอล
เลย์ลา อีล

**เลย์ลา อีล** (Layla El) เกิดวันที่ 25 มิถุนายน ค.ศ. 1977 เป็นนักมวยปล้ำอาชีพชาวอังกฤษที่เซ็นสัญญากับสมาคมWWEในชื่อ **เลย์ลา** (Layla) อดีตคู่แท็กทีมกับมิเชล แมคคูลในชื่อทีมเลย์คูล เป็นอดีตแชมป์โลกหญิง WWE 1สมัย และแชมป์ดีวาส์ 1สมัย ปัจจุบันได้รีไทร์เลิกปล้ำแล้ว

## ผลงานอื่นๆ

## แชมป์และรางวัล
****[[Pro Wrestling Illustrated]]***
**PWI ranked her **6** of the best 50 female singles wrestlers in the PWI Female 50 in 2012

***[[WWE|World Wrestling Entertainment/WWE]]**
**WWE Divas Championship (1 สมัย)
**WWE Women's Championship (1 สมัย)
**WWE Diva Search (2006)
**สแลมมีอะวอร์ด for Knucklehead Moment of the Year (2010) –  — with Michelle McCool

### แมตช์ที่มีสิ่งเดิมพัน

## อ้างอิง

## แหล่งข้อมูลอื่น

*
*Miami Heat dancer profile
*Online World of Wrestling profile
*

หมวดหมู่:นักมวยปล้ำชาวอังกฤษ
หมวดหมู่:นักมวยปล้ำอาชีพชาวต่างชาติ
หมวดหมู่:เชียร์ลีดเดอร์
หมวดหมู่:ชาวอังกฤษในสหรัฐ
หมวดหมู่:ชาวอังกฤษเชื้อสายสเปน
หมวดหมู่:นักกีฬาจากลอนดอน
เลย์ลา

**เลย์ลา** () เป็นเพลงจากอัลบั้ม *Layla and Other Assorted Love Songs* ของวงเดเร็กแอนด์เดอะโดมิโนส์ วงดนตรีแนวบลูส์ร็อกในช่วงทศวรรษ 1970  แต่งโดยอีริก แคลปตันและจิม กอร์ดอน  เคยติดอันดับสองครั้งในปี 1970 บรรเลงโดยเดเร็กแอนด์เดอะโดมิโนส์ และเมื่อแคลปตัน นำมาบรรเลงในแบบอคูสติก ในอัลบั้ม *Unplugged* ปี 1993 ก็ติดอันดับอีกครั้งหนึ่ง พร้อมกับได้รับรางวัลแกรมมีสาขาเพลงร็อกยอดเยี่ยม ประจำปีนั้น

อีริก แคลปตัน แต่งเพลงนี้โดยได้รับแรงบันดาลมาจากการที่เขาหลงรักแพตตี บอยด์  ภรรยาของจอร์จ แฮริสัน เพื่อนสนิทของเขา โดยแคลปตันเองก็ไม่ได้ปิดบังความรู้สึกนี้ต่อเพื่อนๆ ในวง และก็ยังคงมิตรภาพที่ดีต่อกันมา  เมื่อบอยด์กับแฮริสันหย่าขาดกันในปี ค.ศ. 1974 เธอได้มาใช้ชีวิตกับแคลปตัน และแต่งงานกันในอีกห้าปีถัดมา ในปี ค.ศ. 1979  ชื่อเพลง "Layla" นี้ มาจากตำนาน *Layla and Majnun* (ليلى ومجنون) ของเปอร์เซียในคริสต์ศตวรรษที่ 12  เกี่ยวกับบุคคลที่มีอยู่จริงในประวัติศาสตร์ สมัยศตวรรษที่ 7  

ในปี 2004 เพลงนี้ได้รับการจัดอันดับโดยนิตยสารโรลลิงสโตน ติดอันดับ 27 จาก 500 เพลงยอดเยี่ยมตลอดกาล

## อ้างอิง

## แหล่งข้อมูลอื่น
* "Reason to Rock" review

หมวดหมู่:ซิงเกิลในปี พ.ศ. 2514
หมวดหมู่:ซิงเกิลในปี พ.ศ. 2515
หมวดหมู่:ซิงเกิลในปี พ.ศ. 2525
หมวดหมู่:ซิงเกิลในปี พ.ศ. 2535
หมวดหมู่:ซิงเกิลในปี พ.ศ. 2513
แผนภูมิเส้น

**แผนภูมิเส้น** เป็นวิธีการนำเสนอข้อมูล โดยใช้จุดและส่วนของเส้นตรงที่ลากเชื่อมต่อจุด ซึ่งแต่ละจุดจะบอกจำนวนหรือปริมาณของข้อมูลแต่ละรายการ นิยมใช้กราฟเส้นกับข้อมูลที่แสดงการเปลี่ยนแปลงอย่างต่อเนื่อง ตามลำดับก่อนหลังของเวลา

หมวดหมู่:Quality control tools
หมวดหมู่:แผนภูมิและแผนภาพทางสถิติ
หมวดหมู่:Financial charts
ญะมาฮีรียะฮ์

**ญะมาฮีรียะฮ์** (; ) เป็นคำในภาษาอาหรับที่มีความหมายโดยทั่วไปว่า "รัฐของปวงชน" คำดังกล่าวเป็นคำสร้างใหม่ ประดิษฐ์ขึ้นโดยมูอัมมาร์ กัดดาฟี ในเดอะกรีนบุ๊ก ซึ่งมีเจตนาที่จะใช้เป็นคำทั่วไปซึ่งสามารถใช้คำว่า "สาธารณรัฐประชาชน" แทนได้ และอธิบายถึงรูปแบบความเป็นรัฐของลิเบีย

ในปรัชญาการเมืองอย่างเป็นทางการของลิเบีย ระบบนี้ถือว่าแตกต่างจากประเทศอื่นในโลก ถึงแม้ว่าจะเป็นลักษณะที่เป็นจริงของทฤษฎีสากลที่สาม ซึ่งเสนอโดยกัดดาฟีซึ่งใช้กับโลกที่สามทั้งหมดก็ตาม คำดังกล่าวใช้กับลิเบียเท่านั้นในทางปฏิบัติ ถึงแม้ว่ากัดดาฟีจะไม่ถือครองตำแหน่งทางการเมืองใด ๆ ก็ตาม เขาก็ได้รับการยกย่องว่าเป็น "ภราดาผู้นำและผู้ชี้ทางแห่งการปฏิวัติ" หรือ "ผู้ชี้นำการมหาปฏิวัติวันที่ 1 กันยายน แห่งมหาสาธารณรัฐสังคมนิยมประชาชนอาหรับลิเบีย" ในแถลงการณ์ของรัฐบาลหรือสื่อทางการ 

## สมัชชาและรัฐบาลชนเผ่า
รัฐบาลลิเบียประกาศว่าลิเบียเป็นประชาธิปไตยทางตรง โดยไม่มีพรรคการเมือง ปกครองโดยประชากรผ่านสภาท้องถิ่นที่ได้รับการเลือกตั้งและหน่วยการปกครองท้องถิ่น (ชื่อว่า สภาประชาชนพื้นฐาน) ทางการได้โน้มน้าวดูถูกเหยียดหยามแนวคิดรัฐชาติ และพันธะชนเผ่ายังคงมีความสำคัญมากแม้แต่ในลำดับยศทหาร

## อ้างอิง

หมวดหมู่:คำสร้างใหม่
หมวดหมู่:คำศัพท์การเมือง
หมวดหมู่:ทฤษฎีการเมือง
หมวดหมู่:สังคมนิยม
หมวดหมู่:ชาตินิยม
ลัทธิญะมาฮีรียะฮ์
หน่วยที่ยอมรับให้ใช้แก่ระบบเอสไอ

มีหน่วยวัดบางหน่วยซึ่งไม่ได้เป็นส่วนหนึ่งของระบบหน่วยวัดระหว่างประเทศ (ระบบเอสไอ) 
แต่ได้รับการยอมรับให้ใช้แก่ระบบหน่วยวัดระหว่างประเทศ  เนื่องจากเป็นพหุคูณหรือพหุคูณย่อยของหน่วยเอสไอ นิยมใช้กันอย่างแพร่หลายมากกว่า หรือสะดวกกว่าสำหรับวิทยาศาสตร์บางสาขา

## หน่วยวัดที่ยอมรับให้ใช้แก่ระบบเอสไออย่างเป็นทางการ

## หน่วยวัดธรรมชาติ
หน่วยวัดธรรมชาติถูกกล่าวถึงในแผ่นพับ SI พิมพ์ครั้งที่ 8 แต่ไม่ถูกกล่าวถึงในฉบับปัจจุบัน(พิมพ์ครั้งที่ 9)

## หน่วย CGS
หน่วย CGS ถูกสร้างจากหน่วยฐาน 3 หน่วย คือ เซนติเมตร กรัม และวินาที มีหลายระบบ ได้แก่ระบบ CGS-ESU(ไฟฟ้าสถิต) CGS-EMU(ไฟฟ้าแม่เหล็ก) และ CGS-Gaussian โดย CGS-Gaussian มีข้อได้เปรียบในบางสาขาของฟิสิกส์ จึงถูกกล่าวถึงในแผ่นพับ SI พิมพ์ครั้งที่ 8

## หน่วยวัดที่ใช้อย่างแพร่หลายแต่ยังไม่ยอมรับอย่างเป็นทางการ

## ดูเพิ่ม
* ระบบหน่วยวัดระหว่างประเทศ
* หน่วยฐานเอสไอ
* หน่วยอนุพันธ์เอสไอ
* คำนำหน้าหน่วยเอสไอ

## อ้างอิง

หน่วยเอสไอ
เซซามีสตรีท

thumb|โลโก้ของรายการ เวอร์ชันฉบับภาษาเยอรมัน
[thumb|บิ๊กเบิร์ด กับ [แพตตี นิกสัน สุภาพสตรีหมายเลขหนึ่งของสหรัฐ ในปี 1970]]
**เซซามี สตรีท** () เป็นรายการโทรทัศน์สำหรับเด็กของสหรัฐอเมริกา ออกอากาศทางเครือข่ายสถานี พับลิกบรอดคาสติงเซอร์วิส (พีบีเอส) อย่างต่อเนื่องตั้งแต่ปี ค.ศ. 1969 จนถึงปัจจุบัน

เซซามี สตรีท เกิดขึ้นจากแนวคิดของ โจแอน แกนซ์ คูนีย์ ผู้อำนวยการสร้าง กับ ลอยด์ มอริซเซต ผู้บริหาร มูลนิธิคาร์เนกี โดยได้รับเงินสนับสนุนเบื้องต้นจากมูลนิธิคาร์เนกี, มูลนิธิฟอร์ด และจากรัฐบาลกลางของสหรัฐอเมริกา เป็นเงิน 8 ล้านดอลลาร์สหรัฐ  ก่อตั้งองค์กรชื่อ Children's Television Workshop (CTW) เพื่อผลิตรายการโทรทัศน์สำหรับเด็กก่อนวัยเรียน ปัจจุบันนี้องค์กรนี้ใช้ชื่อว่า เซซามี เวิร์กชอป (Sesame Workshop)

ตัวละครหลักของเซซามี สตรีท เป็น หุ่นเชิด จากการออกแบบ เชิดและพากย์เสียงของ จิม เฮนสัน, แฟรงค์ ออซ และ เคอร์มิต เลิฟ เช่น เออร์นี, เบิร์ท, โกรเวอร์, บิกเบิร์ด, เอลโม, กบเคอร์มิต 

นับถึงปี 2009 ซึ่งรายการมีอายุครบ 40 ปี รายการนี้ได้รับ รางวัลแกรมมี มาแล้ว 8 รางวัล และ รางวัลเอมมี 118 รางวัล โดยถูกออกอากาศใน 20 ภาษาจาก 120 ประเทศทั่วโลก  จากการสำรวจประเมินว่าเด็กอเมริกันมากกว่า 77 ล้านคนเคยรับชมรายการนี้  โดยการสำรวจในปี 1996 พบว่าเด็กอเมริกันก่อนวัยเรียนถึง 95% เคยรับชมรายการนี้เมื่ออายุได้ 3 ปี 

## ประวัติ

## รูปแบบ

## เป้าหมายทางการศึกษา

## ทุน

## การผลิต

## นักแสดง ทีมงาน และตัวละคร

## เชิงอรรถ

## อ้างอิง

## แหล่งข้อมูลอื่น

* Sesame Workshop
* SesameStreet.org
* PBS Kids: Official Site
* Muppet Wiki
** Sesame Street Episode Guide at Muppet Wiki
* 
* 

หมวดหมู่:รายการโทรทัศน์ภาษาอังกฤษ
หมวดหมู่:ภาพยนตร์ชุดทางโทรทัศน์อเมริกัน
หมวดหมู่:รายการโทรทัศน์ที่เริ่มออกอากาศตั้งแต่ พ.ศ. 2512
หมวดหมู่:รายการโทรทัศน์ช่องเอชบีโอ‎
หมวดหมู่:การ์ตูนทีวีแอนิเมชันเกี่ยวกับสัตว์ประหลาด